CELEX: 32014L0038
Language: lv
Date: 2014-03-10 00:00:00
Title: Komisijas Direktīva 2014/38/ES ( 2014. gada 10. marts ), ar kuru groza Eiropas Parlamenta un Padomes Direktīvas 2008/57/EK III pielikumu attiecībā uz trokšņa piesārņojumu  Dokuments attiecas uz EEZ

11.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 70/20
            
         
      KOMISIJAS DIREKTĪVA 2014/38/ES
   (2014. gada 10. marts),
   ar kuru groza Eiropas Parlamenta un Padomes Direktīvas 2008/57/EK III pielikumu attiecībā uz trokšņa piesārņojumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 30. panta 3. punktu,
   tā kā:
   
               (1)
            
            
               Būtu jāizvairās no stingrākām nacionālajām prasībām attiecībā uz jauna un modernizēta ritošā sastāva radīto troksni, jo tās var negatīvi ietekmēt dzelzceļa sistēmas savstarpēju izmantojamību. Tādēļ maksimālais trokšņu līmenis jaunam ātrgaitas un parastajam ritošajam sastāvam ir paredzēts Komisijas Lēmumā 2008/232/EK (2) un Lēmumā 2011/229/ES (3), kas pieņemti saskaņā ar Direktīvu 2008/57/EK.
            
         
               (2)
            
            
               Direktīvas 2008/57/EK III pielikuma 1.4.4. punktā ir paredzēts, ka, ekspluatējot dzelzceļa sistēmu, jāievēro esošie trokšņa ierobežošanas noteikumi. Šī pamatprasība ir nepieciešama, lai norādītu trokšņu pamatparametrus, kā izklāstīts Lēmuma 2011/229/ES pielikuma 4.2.1., 4.2.2. un 4.2.3. punktā un Lēmuma 2008/232/EK pielikuma 4.2.6.5.2., 4.2.6.5.3., 4.2.6.5.4. un 4.2.7.6. punktā.
            
         
               (3)
            
            
               Direktīvas 2008/57/EK III pielikuma 1.4.4. punktā ir atsauce uz esošiem noteikumiem, kuri sīkāk nav izklāstīti. Tāpēc, lai izvairītos no pārpratumiem un paredzētu vispārēju šīs direktīvas mērķi saistībā ar troksni, minētais punkts būtu jāgroza.
            
         
               (4)
            
            
               Šajā direktīvā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2008/57/EK 29. panta 1. punktu,
            
         IR PIEŅĒMUSI ŠO DIREKTĪVU.
   1. pants
   Direktīvas 2008/57/EK III pielikuma 1.4.4. punktu aizstāj ar šādu:
   
      
                  “1.4.4.
               
               
                  Dzelzceļa sistēma jāprojektē un jāizmanto tā, lai neradītu nepieļaujamu trokšņu līmeni:
                  
                              —
                           
                           
                              dzelzceļa infrastruktūras tuvumā, kā tā definēta Direktīvas 2012/34/ES 3. pantā, un
                           
                        
                              —
                           
                           
                              mašīnista kabīnē.”
                           
                        
            
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2015. gada 1. janvārim. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka kārtību, kādā šāda atsauce ir izdarāma.
   2.   Dalībvalstis Komisijai dara zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3.   Pienākums transponēt un īstenot šo direktīvu neattiecas uz Kipras Republiku un Maltas Republiku, kamēr to teritorijā nav izveidota dzelzceļa sistēma.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2014. gada 10. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 191, 18.7.2008., 1. lpp.
   
      (2)  Komisijas 2008. gada 21. februāra Lēmums 2008/232/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas ritošā sastāva apakšsistēmai (OV L 84, 26.3.2008., 132. lpp.).
   
      (3)  Komisijas 2011. gada 4. aprīļa Lēmums 2011/229/ES par savstarpējas izmantojamības tehniskajām specifikācijām attiecībā uz Eiropas parasto dzelzceļu sistēmas apakšsistēmu “ritošais sastāvs – troksnis” (OV L 99, 13.4.2011., 1. lpp.).